Departament d'Indústria, Comerç i Turisme
En aquest text s'han introduït les correccions d'errada publicades en el DOGC.
L'aprovació del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica suposa l'establiment d'un nou marc normatiu en relació amb la regulació del servei elèctric i ha comportat la derogació del Reglament de verificacions elèctriques i regularitat en el subministrament d'energia.
Dins d'aquest marc té una especial rellevància la regulació del procediment aplicable per efectuar els reconeixements periòdics de les instal·lacions elèctriques.
L'article 10.1.5 de l'Estatut de Catalunya atribueix a la Generalitat de Catalunya competència per al desenvolupament legislatiu i l'execució en matèria de règim energètic.
La Generalitat de Catalunya, d'acord amb el que preveu l'article 9.16 també ostenta competències en matèria d'instal·lacions de producció, distribució i transport d'energia, quan aquest transport no surti del seu territori i el seu aprofitament no afecti una altra província o comunitat autònoma.
La Generalitat de Catalunya, d'acord amb el que estableix l'article 12.1.2 de l'Estatut, té la competència exclusiva en matèria d'indústria, sens perjudici del que determinin les normes de l'Estat per raons de seguretat.
En aplicació d'aquestes potestats, el present Decret conté una regulació específica per a Catalunya, del procediment aplicable per efectuar els reconeixements periòdics de les instal·lacions elèctriques.
La regulació d'aquesta qüestió suposa l'evolució del procediment actual, ja establert per la Generalitat mitjançant el Decret 191/1993, de 13 de juliol, i que ha comportat una important millora en la qualitat de les instal·lacions elèctriques.
L'experiència en l'aplicació del Decret 191/1993 esmentat i l'evolució tan significativa que s'ha produït en els mitjans informàtics i telemàtics, permeten, sobre la base del nou marc normatiu, fer una regulació completament adaptada a les necessitats de control administratiu dels reconeixements periòdics de les instal·lacions elèctriques.
En aquest sentit, cal destacar algunes innovacions introduïdes en el present Decret especialment significatives, com l'exigència de que els reconeixements es facin per entitat acreditada o per la pròpia empresa titular si s'acredita per realitzar inspeccions, amb la garantia de normalització i control dels procediments d'inspecció que això significa.
També cal ressaltar que la preceptiva certificació de reconeixement es reserva a les instal·lacions sense defectes, prioritzant per tant les actuacions correctores.
En la vessant d'accés a la informació cal esmentar que es preveu que la informació de les instal·lacions i el seguiment dels reconeixements estigui permanentment accessible telemàticament, al Departament d'Indústria, Comerç i Turisme.
En definitiva es millora la regulació del procediment aplicable a la realització dels reconeixements periòdics de les instal·lacions elèctriques, amb les garanties necessàries per que impulsi la millora de les instal·lacions i la conseqüent millora dels estàndards de qualitat del servei elèctric.
Atès el que s'ha exposat, d'acord amb la Comissió Jurídica Assessora, a proposta del conseller d'Indústria, Comerç i Turisme i d'acord amb el Govern,
L'objecte d'aquesta disposició és establir el procediment aplicable per a la realització dels reconeixements periòdics de les instal·lacions elèctriques que han d'efectuar les empreses titulars, instaurar un sistema d'auditoria administrativa respecte al control d'instal·lacions practicat, i ordenar la creació per les empreses titulars de bases de dades amb les informacions necessàries per a conèixer, en tot moment, el nivell de compliment de les obligacions derivades d'aquest Decret per les instal·lacions elèctriques de l'àmbit territorial de Catalunya.
Aquest Decret serà d'aplicació a les empreses titulars de les instal·lacions elèctriques de producció, transformació, transport i distribució d'energia elèctrica de l'àmbit territorial de Catalunya.
Control de la seguretat de les instal·lacions elèctriques
3.1 El control de la seguretat de les instal·lacions elèctriques de producció de règim ordinari, de transformació, transport i distribució es realitzarà d'acord al procediment descrit en aquest precepte.
Queden excloses les instal·lacions regulades per l'Ordre de 2 de febrer de 1990 de la Generalitat de Catalunya.
3.2 Les empreses titulars d'instal·lacions de producció, transformació, transport i distribució d'energia elèctrica tindran permanentment operatiu un Pla general de reconeixements triennal de les seves instal·lacions.
Les especificacions de l'esmentat Pla, es faran a partir de la Base de dades de reconeixements periòdics, de les pròpies empreses elèctriques, descrita al capítol 4.
Les previsions de reconeixements d'instal·lacions es faran en base comarcal, procurant-se executar els reconeixements en paral·lel en totes les comarques amb instal·lacions d'una mateixa empresa titular.
L'execució real de les previsions del Pla haurà de ser permanentment actualitzada en la seva Base de dades de reconeixements periòdics, per cada empresa titular.
3.4 Les empreses distribuïdores titulars tindran a disposició dels òrgans del Departament d'Indústria, Comerç i Turisme, en format informàtic o paper el seu Pla general de reconeixements triennal i l'estat d'execució dels reconeixements, permanentment actualitzat.
Així mateix les empreses distribuïdores que donin servei a més de 5000 subministraments, hauran d'adoptar les mesures necessàries perquè, en un termini no superior a un any, després de la publicació d'aquest Decret al Diari Oficial de la Generalitat de Catalunya, aquesta informació estigui a disposició del Departament d'Indústria, Comerç i Turisme on line, via Internet, d'acord amb la normativa vigent.
Les unitats de reconeixement seran les definides a la Base de dades de reconeixements periòdics descrita al capítol 4.
Realització dels reconeixements periòdics
5.1 Qualsevol instal·lació explotada per una empresa titular haurà de figurar, a partir de la seva autorització, en la Base de dades de reconeixements periòdics de l'empresa.
Així mateix tota instal·lació haurà de tenir una certificació de reconeixement d'una antiguitat màxima de tres anys, en la qual s'acrediti per enginyer o enginyera competent, que la instal·lació és correcta i no té defectes d'acord amb el que especifica l'article 6.
5.2 Les instal·lacions elèctriques noves es posen en servei amb el certificat de direcció i acabament d'instal·lació elèctrica d'alta tensió, d'acord amb el Decret 351/1987, de 23 de novembre, pel qual es determinen els procediments administratius aplicables a les instal·lacions elèctriques.
Als efectes del present Decret el certificat de direcció i acabament d'instal·lació elèctrica d'alta tensió té validesa com a certificat de reconeixement per un període de sis anys.
5.3 Per estendre les certificacions de reconeixements esmentades caldrà que les empreses titulars efectuïn els corresponents reconeixements periòdics de les instal·lacions.
L'execució material dels reconeixements es farà per organisme d'inspecció acreditat i en possessió ell mateix d'un certificat de qualitat del nivell UNE - EN 45004, o superior, per a l'execució d'inspeccions d'instal·lacions elèctriques d'Alta Tensió.
5.4 L'enginyer o l'enginyera competent que realitza cada reconeixement, en base a les prescripcions reglamentàries, avaluarà si la instal·lació és correcta i no té defectes d'acord amb el que especifica l'article 6.
En cas afirmatiu formularà la corresponent certificació de reconeixement, que serà vàlida fins al proper reconeixement, en el termini màxim de tres anys.
En cas que l'enginyer o l'enginyera detecti alguna deficiència, d'acord amb els criteris de l'article 6, la avaluarà i formularà la corresponent acta de reconeixement, de la qual informarà el responsable tècnic corresponent de l'empresa titular, en el termini màxim d'una setmana, per que s'ordenin les actuacions correctores necessàries.
5.5 L'acta de reconeixement recollirà en concret cada deficiència i quins són els elements afectats, i anotarà, si és possible, l'acció correctora necessària.
En tot cas, el resultat de cada reconeixement, amb l'anotació, en el seu cas, de les deficiències detectades i els terminis de correcció, s'haurà d'incorporar a la Base de dades de reconeixements periòdics en el termini màxim d'un mes.
5.6 Un cop efectuades les correccions, es procedirà a l'extensió de la certificació de reconeixement per l'enginyer o l'enginyera competent, que podrà procedir, si s'escau, a efectuar nova visita de comprovació.
La correcció de les deficiències i extensió de la certificació de reconeixement s'hauran d'anotar a la Base de dades de reconeixements periòdics en el termini màxim d'un mes.
6.1 Als efectes de la seguretat de les instal·lacions, les dues tipologies de deficiències que tenen rellevància són els defectes que precisen correcció immediata i els defectes a esmenar dins un termini.
6.2 Són defectes que precisen correcció immediata aquells en els quals la raó o l'experiència comportin un perill notori que impliqui un risc immediat per a les persones, els béns o el medi.
En el supòsit que l'enginyer o l'enginyera competent, que efectuï el reconeixement consideri que ha detectat un defecte que precisa correcció immediata a la instal·lació inspeccionada instarà, per escrit, a l'empresa titular de la instal·lació a què procedeixi a la seva immediata reparació o la deixí fora de servei.
6.3 Són defectes a esmenar dins un termini aquells en els quals la raó o l'experiència determinin que no constitueixen un perill immediat per a la seguretat de les persones els béns o el medi, però que, si hi ha una avaria o fallada a la instal·lació poden convertir-se en un perill immediat.
En tot cas l'empresa titular de la instal·lació haurà de procedir a la seva correcció el més aviat possible i com a màxim en el termini d'un any, a comptar des de la data de la seva constatació.
Com annex 1 d'aquest Decret s'incorporen els llistats de defectes a esmenar dins un termini i els de correcció immediata que poden presentar diferents tipologies d'instal·lacions d'alta tensió.
7.1 Qualsevol instal·lació elèctrica en servei ha de disposar de la corresponent certificació de reconeixement que acredita que és correcta i no té defectes d'acord amb el que especifica l'article 6.
7.2 Les instal·lacions amb acta de reconeixement amb defectes, no disposen d'aquesta certificació mentre no es fa efectiva la correcció dels defectes i es deixa la instal·lació normalitzada.
L'acta de reconeixement tindrà validesa provisional de compliment d'aquest Decret fins que sigui estesa la corresponent certificació de reconeixement.
La forma i el contingut de la certificació de reconeixement es determinen a l'annex 2.
7.3 Tant de les actes com de les certificacions se n'expediran dues còpies una restarà en poder de l'empresa titular de la instal·lació i l'altra en poder de l'enginyer o enginyera que hagi efectuat el reconeixement.
Totes dues queden a disposició del Departament d'Indústria, Comerç i Turisme.
Informe d'execució del Pla general de reconeixements triennal
Les empreses titulars, en el marc de la seva Base de dades de reconeixements periòdics, tindran disponible i actualitzat mensualment un informe estadístic, desagregat per comarques, de l'estat d'execució del Pla general de reconeixements vigent.
El Departament d'Indústria, Comerç i Turisme, d'acord amb el que disposa aquest Decret, podrà dictar especificacions formals addicionals a aquest informe.
Auditoria del control d'instal·lacions practicat
9.1 El Departament d'Indústria, Comerç i Turisme, directament o a través d'una entitat vinculada, controlarà el compliment de les obligacions administratives prescrites en aquest Decret.
9.2 En el cas de les empreses distribuïdores que subministrin a més de 100.000 clients, el compliment de les prescripcions d'aquest Decret haurà de ser auditat per una empresa auditora independent, a la finalització de cada període triennal de reconeixements.
L'auditoria haurà de verificar, dins del contingut de la base de dades i d'altres documents que s'hagin emprat per fer el manteniment de l'esmentada base, la realització de la totalitat dels reconeixements en totes les comarques, verificar els percentatges de les instal·lacions amb certificació de reconeixement, els d'instal·lacions en espera de correcció de defectes i els d'instal·lacions amb termini de correcció de defectes exhaurit.
9.3 L'informe d'auditoria haurà d'estar a disposició del Departament d'Indústria, Comerç i Turisme el primer d'abril de l'any següent al venciment del trienni anterior.
Bases de dades de reconeixements periòdics
Instal·lacions elèctriques individualitzades
10.1 Són instal·lacions elèctriques individualitzades cada central de producció, cada subestació i cada centre de transformació.
En el cas de línies elèctriques de transport i distribució és instal·lació elèctrica individualitzada la que s'hagi autoritzat en un acte administratiu i per tant tingui un mateix número d'expedient administratiu.
10.2 Cada instal·lació elèctrica individualitzada és una unitat de reconeixement als efectes de l'article 4 d'aquest Decret.
En el cas de línies elèctriques de transport i distribució es podran dividir o agrupar diverses instal·lacions elèctriques individualitzades en una única unitat de reconeixement, que correspongui a una única línia elèctrica.
10.3 Les empreses distribuïdores titulars han de disposar d'un sistema que permeti obtenir plànols comarcalitzats, i desagregats a nivell de municipi de la seva xarxa de distribució.
Els plànols hauran de reflectir la ubicació de cada instal·lació, que serà indicada de manera individualitzada.
Informació de la Base de dades de reconeixements periòdics
11.1 La Base de dades de reconeixements periòdics de cada empresa titular contindrà les informacions necessàries per poder identificar cada instal·lació elèctrica individualitzada així com les altres informacions exigides per la normativa.
Aquesta base de dades haurà de recollir, així mateix, l'historial de reconeixements.
11.2 Les dades de cada instal·lació han de ser permanentment actualitzades per l'empresa titular per facilitar-ne el seguiment del grau de fiabilitat per part del Departament d'Indústria, Comerç i Turisme.
12.1 Són infraccions administratives les tipificades al Títol X de la Llei 54/1997, de 27 de novembre, del sector elèctric, així com, les especificades als articles següents.
12.2 Les infraccions administratives s'entendran sense perjudici de les responsabilitats civils i penals o d'altre ordre en que puguin incórrer les empreses titulars d'activitats elèctriques o les persones usuàries.
Qualificació de les infraccions i determinació de les sancions
13.1 D'acord amb l'article anterior, les infraccions administratives es qualificaran i es determinarà la quantia de les sancions, seguin els criteris del Títol X de la Llei 54/1997, de 27 de novembre, del sector elèctric.
13.2 La infracció dels preceptes continguts en aquest Decret serà sancionada d'acord amb la tipificació establerta a la Llei 54/1997, de 27 de novembre, del sector elèctric.
Infraccions específiques d'incompliment
En particular es consideren infraccions específiques d'incompliment d'aquest Decret, les següents:
La no elaboració, en termini i forma, del Pla general de reconeixements triennal, establert per l'article 3.
La no creació i manteniment, d'acord amb les especificacions del capítol 4, de la Base de dades de reconeixements periòdics.
No posar a disposició del Departament D'Indústria, Comerç i Turisme, la Base de dades de reconeixements periòdics i el Pla general de reconeixements triennal, o dificultar l'accés directe sigui total o parcial, temporal o permanent.
Explotar instal·lacions sense que figurin a la Base de dades de reconeixements periòdics.
Explotar instal·lacions que no disposin de la corresponent certificació de reconeixement vigent, excepte quan la instal·lació es trobi dins del termini de reparació de deficiències, d'acord a l'establert per l'article 5.
No incorporar els resultats dels reconeixements periòdics i la correcció de deficiències a la Base de dades de reconeixements periòdics, en el termini i la forma establerts per l'article 5.
No corregir, en els terminis corresponents, els defectes detectats en els reconeixements periòdics d'instal·lacions o en les inspeccions de control del Departament D'Indústria, Comerç i Turisme.
No facilitar al Departament d'Indústria, Comerç i Turisme còpia de les certificacions o de les actes de reconeixement, d'acord amb l'establert a l'article 7.
No tenir disponible o actualitzat l'informe d'execució del Pla general de reconeixements triennal, d'acord amb l'establert a l'article 8.
No posar a disposició del Departament d'Indústria, Comerç i Turisme l'Informe d'auditoria de compliment d'obligacions administratives, en el termini i la forma establerts per l'article 9.
Competència per imposar sancions
Les competències per sancionar les infraccions previstes a la Llei 54/1997, de 27 de novembre, del sector elèctric i les establertes a l'article anterior, corresponen als òrgans determinats pel Decret 121/2000, de 20 de març, pel qual es regula la capacitat sancionadora en matèria d'indústria, energia i mines.
L'exigència del punt 5.3 del Decret que preveu que execució material dels reconeixements es faci per organisme d'inspecció acreditat d'acord amb la norma UNE - EN 45004, o superior, serà d'aplicació, en el termini de 2 anys a partir de l'entrada en vigor del Decret.
A l'entrada en vigor d'aquest Decret quedarà derogat el Decret 191/1993, de 13 de juliol, pel qual es determina el procediment aplicable per efectuar els reconeixements periòdics de les instal·lacions de producció, transformació, transport i distribució d'energia elèctrica (DOGC núm. 1779, de 4.8.1993).
La Direcció General d'Energia i Mines i les Delegacions Territorials són els òrgans administratius competents del Departament d'Indústria, Comerç i Turisme, als efectes del que disposa l'articulat d'aquest Decret.
El present Decret entrarà en vigor als sis mesos de la seva publicació al Diari Oficial de la Generalitat de Catalunya.
Barcelona, 4 de desembre de 2001
Conseller d'Indústria, Comerç i Turisme
Centres de transformació interior
1.1 Defectes en els conductors o connexions que impedeixin la p.a.t. efectiva.
1.2 Elements no connectats a la terra de protecció o única.
1.3 Resistència de la p.a.t. superior a la que estableix el projecte.
1.4 Transferència de tensions a l'exterior del CT per elements metàl·lics, excepte les pantalles dels cables.
1.5 En cas de terres separades, distància entre elèctrodes insuficient.
1.6 Masses de terres separades accessibles simultàniament.
1.7 En cas de terres separades, nivell d'aïllament dels equips de baixa tensió, connectats a la p.a.t. de protecció, inferior a la tensió de defecte del CT.
De correcció immediata a les zones de protecció especial com són els aqüífers, etc.
—3 Elements de seccionament i protecció en AT
3.2 Manca parallamps en CT amb entrada de línia aèria, d'acord amb la MIE-RAT 09.
—4 Embarrats i connexions en alta tensió
4.1 Distàncies inferiors a les reglamentàries
4.2 Seccions inferiors a les reglamentàries
5.2 Humitats inadmissibles amb presència d'aigua, que afecta la instal·lació.
5.3 Tancament del local en mal estat.De correcció immediata si no impedeix l'accés al personal aliè.
5.4 Manquen cartells indicadors de perill o instruccions de primers auxilis
5.5 Il·luminació inexistent o inoperant.
5.6 Manca protecció contra contactes directes o bé està en mal estat a la instal·lació AT
5.7 Manca protecció contra contactes directes o bé està en mal estat a la instal·lació del transformador
5.8 Manca protecció contra contactes directes o bé està en mal estat a la instal·lació de BT.
5.9 Existència de conduccions i emmagatzematge de materials combustibles, que impliquin un perill.
5.11 Manca pantalla de separació entre equips amb més de 50 litres de líquid inflamable.
5.12 Manca pantalla de protecció per maniobres amb comandament manual en interruptors amb líquid inflamable.
Centres de transformació intempèrie
1.2 De formigó, amb esquerdes importants o flexions perilloses.
1.3 Metàl·lic, deformats o amb flexions perilloses.
1.4 Metàl·lic, oxidats amb pèrdua de material.
1.5 Desplomats, que afecti a la resistència mecànica, i sempre que la inclinació superi un10%.
1.6 De correcció immediata la manca dels senyals de perill.
De correcció immediata a zones de pública concurrència.
2.1 En mal estat que afecta a l'estabilitat del suport, o en mal estat a la proximitat de vies d'aigua.
2.2 No connectats a terra o no aïllats.
2.3 Sense protecció, en llocs freqüentats.
3.1 Trencats o esquerdats de forma perillosa
3.2 Amb deficients condicions d'estabilitat.
De correcció immediata si existeix risc imminent de caiguda, o en mal estat a la proximitat de vies d'aigua
4.1 Altura sobre el terreny de parts en tensió inferior a 5 m.
4.2 Altura sobre el terreny de les masses dels equips inferior a 3 m.
4.3 Edificis a distàncies inferiors a (3,3+U/100) m, amb un mínim de 5 m, per zones accessibles i (3,3+U/150) m, amb un mínim de 4 m, per zones no accessibles o projecció sobre el sòl
4.4 Distàncies a arbrat inferiors a (1,5+U/150) m, amb un mínim de 2 m
5.1 Defectes en els conductors o connexions que impedeixin la p.a.t. efectiva.
5.2 Elements no connectats a la terra de protecció o única.
5.3 Resistència de la p.a.t. superior a la que estableix al projecte.
5.4 Transferència de tensions a l'exterior del CT per elements metàl·lics, excepte les pantalles dels cables.
5.5 En cas de terres separades, distància entre elèctrodes insuficient.
5.6 Masses de terres separades accessibles simultàniament.
5.7 En cas de terres separades, nivell d'aïllament dels equips de baixa tensió, connectats a la p.a.t. de protecció, inferior a la tensió de defecte del CT.
De correcció immediata a les zones de protecció especial com són els aqüífers.
—7 Elements de seccionament i protecció en alta tensió
7.1 Manca enclavament als elements de maniobres.
7.2 Manca parallamps, d'acord amb la MIE-RAT 09.
—8 Embarrats i connexions en alta tensió
8.1 Distàncies inferiors a les reglamentàries
8.2 Seccions inferiors a les reglamentàries.
1.1 Trams amb més de dues unions per conductor.
—2 Connexió de suports metàl·lics a terra
2.1 Resistència de p.a.t. superior a 20 W en zones de pública concurrència o suports amb d'elements de maniobra
2.2 Connexions en mal estat, trencades i fluixes, que afectin a la p.a.t. efectiva.
3.1 Trencats, amb perill de caiguda del conductor o curt circuit.
En cas de cadenes amb més de la meitat de plats trencats.
De correcció immediata a les zones, declarades pel legislatiu corresponent, d'alt risc d'incendi.
4.2 De formigó, amb esquerdes importants o flexions perilloses.
4.3 Metàl·lic, deformats o amb flexions perilloses.
4.4 Metàl·lic, oxidats amb pèrdua de material.
4.5 Desplomats, que afecti a la resistència mecànica, i sempre que la inclinació superi un 10%.
De correcció immediata si existeix risc imminent de caiguda, o en mal estat pròximes a vies d'aigua.
4.6 De correcció immediata la manca dels senyals de perill.
5.1 En mal estat que afecta a l'estabilitat del suport, o en mal estat pròxim a vies d'aigua.
5.2 No connectats a terra o no aïllats.
5.3 Sense protecció, en llocs freqüentats.
6.1 Trencats o esquerdats de forma perillosa.
De correcció immediata si existeix risc imminent de caiguda, o si encara que no n'hi hagi, el fonament està en mal estat i està ubicat a la proximitat de vies d'aigua.
6.2 Amb deficients condicions d'estabilitat.
De correcció immediata si existeix risc imminent de caiguda, o encara que no n'hi hagi, el fonament està en mal estat i està ubicat a la proximitat de vies d'aigua.
7.1 Altura de conductors sobre el terreny inferior a (5,3+U/150) m amb un mínim de 6 m.
7.2 Altura d'encreuament sobre carril de ferrocarril sense electrificat inferior a (6,3+U/100 m, amb un mínim de 7 m.
7.3 Altura d'encreuament sobre rasant de carretera inferior a (6,3+U/100 m, amb un mínim de 7m.
7.4 Altura d'encreuament sobre catenària de ferrocarril electrificat inferior a (2,3+U/100 m, amb un mínim de 3 m.
7.5 Distància d'encreuament respecte de línies elèctriques i de telecomunicacions inferior a (1,5+(U+L1+L2)/100) m o encreuament per sobre d'una altra línia de tensió més elevada
7.6 Separació horitzontal inferior a (1,5+U/150) m, respecte a suports de línies elèctriques i de telecomunicacions.
7.7 No es compleixen les condicions de seguretat reforçada següents:
8.1 Distàncies a arbrat inferiors a (1,5+U/100) m, amb un mínim de 2 m.
De correcció immediata si es dóna a més de dos trams.
8.2 Edificis a distàncies inferiors a (3,3+U/100) m, amb un mínim de 5 m, per zones accessibles; amb un mínim de 4 m per zones no accessibles o projecció sobre el sòl.
De correcció immediata quan existeixi risc imminent de tocar el conductor des de les teulades o terrasses.
8.3 La línia no compleix les següents condicions de seguretat reforçada en zones exigides per la reglamentació d'aplicació:
—9 Elements de maniobra i protecció
Manca enclavament als elements de maniobres.
Certificat de reconeixement periòdic d'instal·lació elèctrica.
Núm expedient autorització administrativa.
Nom i cognoms del titulat/titulada.
Núm. de col·legiat/col·legiada.
Característiques tècniques principals
(nom i cognoms), enginyer/enginyera competent que ha realitzat la inspecció de la instal·lació elèctrica de referència, d'acord a l'article 7 del Decret 328/2001, de 4 de desembre, pel qual s'estableix el procediment aplicable per efectuar els reconeixements periòdics de les instal·lacions de producció, transformació, transport i distribució d'energia elèctrica, (cal afegir les dades del decret)
que aquesta és correcta i no té defectes que precisin correcció immediata ni defectes a esmenar dins un termini.
Aquest document queda a disposició de l'organisme competent del Departament d'Indústria, Comerç i Turisme